Amerikanci i odvikavanje od pušenja
Oko 25 posto odraslih Amerikanaca su pušači. Svaki šesti pušač želi prestati pušiti, no to mu u prvom pokušaju ne uspijeva.
Predsjednik Barack Obama jedan je od milijuna američkih pušača koji se nastoje odvići od duhana. Iako je nedavni redoviti sistematski pregled pokazao da je predsjednik odličnog zdravlja, liječnici upozoravaju da predsjednik mora nastaviti s naporima da prestane pušiti. Ako ste se bezuspješno pokušali odvići od pušenja, niste jedini. Mary Ella Douglas glasnogovornica je Američke udruge za plućne bolesti: "Oko 25 posto odraslih Amerikanaca su pušači. Svaki šesti pušač želi prestati pušiti, no to mu u prvom pokušaju ne uspijeva. To je neizbježno i normaln – vrlo je teško ostaviti tu naviku. Za potpuno odvikavanje potrebno je nekoliko pokušaja. Našom kampanjom pokušavamo ohrabriti pušače da ponovno pokušaju i da ne odustanu". Pedeset-jednogodišnja Paula Mathis majka je četvero djece. Za svake je trudnoće prestala pušiti, ali se nakon poroda uvijek vraćala cigaretama. Kaže da se konačno odvikla zbog ljubavi za nedjeljno pjevanje u crkvi: "Mislim da sam pokušavala prestati šest puta. Kad sam se vratila u moj crkveni zbor, raspon glasa nije bio dovoljno dobar - zbog cigareta". Priča Paule Mathis jedna je od mnogih iskustava pušača o kojima se može saznati na web sajtu kampanje ‘Quitter in You,’ www.quitterinyou.org. Ta stranica ovisnicima o cigaretama pruža inspiraciju i podršku potrebnu za odvikavanje. Trideset-dvogodišnji Alex Porter, koji je počeo pušiti s 13 godina, govori o svojem iskustvu: "The first three days... MALE: Prva tri dana su najteža. Najvažnije je izbjegavati situaciju koja vas dovodi u iskušenje. Morate razmisliti i o ljudima s kojima ste u društvu, kao i o situacijama u kojima ćete se naći". Anne Malarcher radi u Centru za kontrolu i prevenciju bolesti. Ona kaže da su mnogi Amerikanci prestali pušiti nakon što su uvedene zabrane pušenja na javnim mjestima, te nakon što su poskupile cigarete. A za one kojima je još uvijek potrebna pomoć postoji niz opcija – od medicine do grupne podrške, kaže ona: "Uprava za hranu i lijekove odobrila je sedam različitih preparata za odvikavanju od pušenja. Neki od njih sadrže oblike zamjenskog nikotina, poput žvakaće gume, flastera, nazalnog spreja ili pastile. A postoje i dva lijeka bez nikotina. Zato savjetujemo pušače da se posavjetuju sa svojim liječnikom. I mi pružamo savjete. Na primjer, nekima je najlakše ako se susreću s drugima koji se žele odviknuti od pušenja, dok se drugima više sviđa mogućnost telefonskog razgovora jer su linije za pomoć u odvikavanju od pušenja otvorene 24 sata dnevno". Iako se svake godine od pušenja odvikne preko tri milijuna Amerikanaca, stotine tisuća novih počne pušiti. Procjenjuje se da se radi o nekih 400 tisuća mladih. April Schweitzer radi u kampanji za borbu protiv pušenja u tinejdžera. Ona kaže da duhanska industrija potroši oko 30 milijardi dolara godišnje za reklamiranje cigareta među mladima. Edukacija mladih o negativnim posljedicama pušenja, kaže April Schweitzer, pokazala se uspješnom: "Većina ljudi ne puši. Samo 20 posto srednjoškolaca su pušači. To znači da 80 posto njih nisu. Zbog toga i nije tako ‘cool’ i glamurozno biti pušač. Zapravo, većina ljudi donosi razumne odluke i odabire zdrav način života". Zdravstveni stručnjaci kažu da pušači ne bi nikada smjeli odustati od pokušaja da prestanu pušiti. Tome dodaju da činjenice o procesu odvikavanja – osobito one o tome kako prvih nekoliko tjedana može biti teško – mogu pomoći mnogim pušačima da se napokon zauvijek riješe te štetne navike.